पतंग लूटते समय बालक पड़ोसी के छत से गिरा, हालत गंभीर
जोबनेर | कस्बेके प्रजापतों के मोहल्ले में सोमवार को 11 वर्षीय बालक को पतंग लूटना उस समय महंगा पड़ गया, जब वह पतंग को पकड़ने के चक्कर में असंतुलित होकर मकान की छत के नीचे गिरने गंभीर जख्मी हो गया। बालक को तुरंत स्थानीय हॉस्पिटल ले जाया गया जहां से चिकित्सकों ने प्राथमिक उपचार के बाद उसे जयपुर रेफर कर दिया। बालक पवन प्रजापत किसी दूसरे के मकान की छत पर पतंग लूटने चला गया और पतंग को पकड़ने के चक्कर में असंतुलित होकर छत से नीचे गिरा और पत्थर से टकराने से गम्भीर घायल हो गया। आसपास खड़े लोगों ने उसे तुरंत उठाकर स्थानीय चिकित्सालय पहुंचाया। चिकित्सा प्रभारी डॉ. राजेन्द्र प्रसाद कुमावत ने बालक का प्राथमिक उपचार किया, मगर सिर पेट में गम्भीर चोट लगने के कारण जयपुर रेफर कर दिया।
डंपरोंकी धूल से परेशान दुकानदारों ने हिरनोदा में लगाया जाम
हिरनोदा| भंदेबालाजीस्थित हिरनोदा-ढींढा-बिचून मार्ग के चौराहे पर संचालित दुकानों के सामने डस्ट मोर्रम से भरे डम्पर ट्रक चलने से धूल जम जाने से परेशान दुकानदारों ने जाम लगाकर विरोध प्रदर्शन किया। उनका कहना है कि एेसे ट्रक मालिकों को सड़क पर पानी डलवाना चाहिए। दुकानदार लीलाधर मत्स्य, भंवरलाल ने बताया कि इस मार्ग से सैकडों डम्पर ट्रक ड्रस्ट मोरम से भरकर अन्यत्र जाते हैं। इससे सड़क पर डस्ट मोर्रम जम जाती है तथा जैसे ही कोई वाहन गुजरता है तो डस्ट धूल उड़कर दुकानों में जम जाती है। आधे घंटे से ज्यादा रास्ता रोकने डम्परों को सड़क पर रोकने से जाम लग गया। डम्पर चालक दुकानदारों के बीच आपसी समझाइश होने के बाद रास्ता खोला गया। डम्पर चालकों ने रोजाना सड़क पर पानी छिड़कने का आश्वासन दिया। एक टैंकर से पानी छिड़कवाया। इसके बाद यातायात सुचारु रूप से चला।
hin_Deva hin_Deva hin_Deva hin_Deva